**ZAVOD ZA HITNU MEDICINU**

**LIČKO-SENJSKE ŽUPANIJE**

Gospić, Vile Velebita 15

UPRAVNO VIJEĆE

KLASA: 112-03/23-01/20

URBROJ: 2125/76-05-23-01

Gospić, 13. travnja 2023.

Na temelju članka 21. Statuta Zavoda za hitnu medicinu Ličko-senjske županije (KLASA: 023-08/17-01/01, URBROJ: 2125/76-17-06 od 11. siječnja 2017. godine, Odluka o izmjenama i dopunama Statuta Zavoda za hitnu medicinu Ličko-senjske županije od 24. srpnja 2020. godine, KLASA: 023-01/20-01/20, URBROJ: 2125/76-20-03), a sukladno Odluci o zabrani novog zapošljavanja službenika i namještenika u javnim službama („Narodne novine“, br. 35/22) i obavijesti Ličko-senjske županije od 22. travnja 2022. godine, Upravno vijeće Zavoda za hitnu medicinu Ličko–senjske županije na 23. sjednici, održanoj 13. travnja 2023. godine, donijelo je

**O D L U K U**

**o davanju suglasnosti za zapošljavanje**

**I.**

Upravno vijeće daje suglasnost ravnateljici za zapošljavanje:

* doktora medicine sa statusom specijalista hitne medicine ili doktora medicine u timu T1,
* prvostupnika sestrinstva ili medicinskih sestara/tehničara u timu T1,
* medicinskih sestara/tehničara ili vozača u timu T1,

na određeno vrijeme za vrijeme turističke sezone 2023. godine.

II.

Sukladno dopisu Ministarstva zdravstva od 21. ožujka 2022. godine, KLASA: 500-01/22-08/17, URBROJ: 534-03-1-1/1-22-03, za Zavod za hitnu medicinu Ličko-senjske županije je za turističku sezonu 2022. godine bilo predviđeno ugovaranje dodatnih timova, i to: dodatni tim T1 u Ispostavi Senj, dodatni tim T1 u Ispostavi Novalja, dodatni tim T1 na lokaciji Nacionalni park Plitvička jezera i dodatni doktor medicine u Ispostavi Karlobag.

S obzirom da je na navedeni način bilo uređeno funkcioniranje dodatnih timova i tijekom ranijih turističkih sezona, za očekivati je da će i ove godine dodatni timovi biti uređeni na isti način.

S obzirom na navedeno, a uzimajući u obzir potrebu popunjavanja upražnjenih radnih mjesta i stanje na tržištu rada, potrebno je čim prije zatražiti potrebne suglasnosti za zapošljavanje i provesti natječajne postupke.

**III.**

Ova Odluka bit će dostavljena Ličko-senjskoj županiji i Ministarstvu zdravstva radi dobivanja prethodne suglasnosti za zapošljavanje.

**IV.**

Za popunu radnog mjesta iz točke II. ove Odluke, a po dobivenoj suglasnosti iz točke III. ove Odluke, Zavod će raspisati javni natječaj.

PREDSJEDNICA:

 Tomislava Jurković, mag. act. soc.